system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Graecus?
assistant
Graecus sau Græcus (în greacă Γραικός), era, după Hesiod, fiul Pandorei și fratele lui Latinus. Mama lor Pandora (numită astfel după bunica ei Pandora) era fiica lui Deucalion și a Pyrrhei, și sora lui Hellen.

După alte surse, Graecus era un fiu al lui Thessalus.

Tribul elen al graecilor și-a luat numele după Graecus. Ei au fost unul dintre primele triburi grecești care au colonizat peninsula italică. Regiunea a devenit cunoscută sub numele de Magna Graecia, după ei. Latinii au folosit această denumire pentru a-i denumi pe toți grecii antici, deoarece primii eleni cu care au intrat în contact erau graecii.

Bibliografie 
 Victor Kernbach, Dicționar de mitologie generală, Editura Științifică și Enciclopedică, 1989
 Anca Balaci, Mic dicționar de mitologie greacă si romană, Editura Mondero, București, 1992, ISBN 973-9004-09-2 
 George Lăzărescu, Dicționar de mitologie, Casa Editorială Odeon, București, 1992, ISBN 973-9008-28-3 
 N.A.Kun, Legendele și miturile Greciei Antice, Editura Lider, București, 2003, ISBN 973-629-035-2

Vezi și 
 Lista personajelor mitologice elene
 Mitologie greacă
 Listă de zei
 Muze
 Nume ale grecilor

Legături externe 
 Carlos Parada, Ghid genealogic al mitologiei grecești
 Graecus de la Charles Smith, Dicționar al biografiei și mitologiei romane și grecești (1867) 
 Dicționar mitologic 

Mitologia greacă
Mitologia romană